GiliGold/VAD_KnessetCorpus huggingface dataset:
משה זלמן פייגלין: וכשהגענו לסיפור של "שראל", התרחבה היריעה למשהו שהוא הרבה-הרבה מעבר לקנביס, ופה אנחנו נמצאים עכשיו.
משה זלמן פייגלין: אני מקווה שעכשיו הנושא ברור דיו.
משה זלמן פייגלין: אני רוצה להקדים ולהזכיר שבפתח המפגש הקודם אני התרעמתי על כך שהייתה בקשה לדחייה של הדיון על-ידי מנכ"ל משרד הבריאות, ובמהלך אותו שבוע של הדחייה, חברת "שראל" קיבלה את אותו פטור נוסף ממכרז בגובה 1.6 מיליארד שקל.
משה זלמן פייגלין: מדובר בסך הכול בפטור ממכרז בהיקף של שלושה מיליארד שקל בשנה, מהנתונים שקיבלנו לשאלות ששאלנו.
משה זלמן פייגלין: מסתבר שזו לא הפעם הראשונה שזה קורה.
משה זלמן פייגלין: אני רק מבקש – פרופסור גמזו הסביר - - -
חיים כץ: לא פעם ראשונה שקורה שאני דוחה את הישיבה ו-?
משה זלמן פייגלין: אני לא מאשים אף אחד.
חיים כץ: לא, זו פעם ראשונה שאני דוחה את הישיבה.
משה זלמן פייגלין: אני לא מאשים אף אחד ולא בא לקבוע מסמרות.
משה זלמן פייגלין: רק הובא לידיעתי שזו לא פעם ראשונה שהדבר הזה קורה.
משה זלמן פייגלין: הסביר מנכ"ל משרד הבריאות - - -
חיים כץ: אני רוצה שתסביר.
משה זלמן פייגלין: אני מסביר.
משה זלמן פייגלין: תן לי.
חיים כץ: לא, על הקטע שזו לא פעם ראשונה שזה קורה.
משה זלמן פייגלין: הוסבר לי על-ידי לשכות המסחר שזו לא פעם ראשונה שנעשה משהו שנחזה כמחטף.
חיים כץ: על-ידי "שראל"?
חיים כץ: אבל ללא קשר לוועדה.
משה זלמן פייגלין: לא, לא, לא.
חיים כץ: על פניו נראה כאילו זה משותף עם הוועדה.
משה זלמן פייגלין: חס וחלילה.
חיים כץ: הבהרנו, אז זה בסדר.
משה זלמן פייגלין: הוסבר לי בפעם הקודמת שבסך הכול היה כאן צירוף מקרים.
משה זלמן פייגלין: היה איזה כנס של 150 רופאים בבאר-שבע שעסק בנושא הפוליו, ולכן נתבקשנו לדחות את הדיון.
משה זלמן פייגלין: אני רק מבקש, לצורך הפרוטוקול וכדי למנוע לזות שפתיים, לקבל בדיוק את הפרטים של הכנס הזה.
משה זלמן פייגלין: לדעת בדיוק באיזה שעה הוא היה, מתי הוא היה.
משה זלמן פייגלין: שנסיר את העננה הזו מעל סדר-היום.
משה זלמן פייגלין: אם אפשר, לקראת הדיון הבא.
משה זלמן פייגלין: ברשותכם, אני רוצה להקריא מכתב.
משה זלמן פייגלין: בעקבות הדיון, שגם הגיע אל התקשורת בצורה חזקה, התחלתי לקבל, בנוסף לחומרים שהיו לי קודם לכן, הרבה מאוד מכתבים.
משה זלמן פייגלין: אני רוצה להקריא לכם מכתב קצר ששולחת לי אחות, שלא הייתה שולחת אותו אם היא עדיין הייתה במערכת.
משה זלמן פייגלין: אחות אחראית באחד מבתי החולים הממשלתיים.
משה זלמן פייגלין: "לפני שנים רבות עבדתי כאחות אחראית ביחידת צנתורי לב" – אני לא אומר את שמו של בית החולים – "בזמנו עדיין לא היו מכרזים מוסדרים, והיינו מתדיינים מול כל חברה בהסדרי רכישת מוצרים.
משה זלמן פייגלין: כאשר נכנסה חברת "שראל" לתמונה, מחירי כל המוצרים עלו מיד ב-20%.
משה זלמן פייגלין: כאשר ניסיתי להעיר על כך, הבנתי שעדיף לשתוק ולא להילחם מלחמות דון-קישוטיות, שאולי עשויות לעלות לי בתפקיד אותו כל כך אהבתי.
משה זלמן פייגלין: מדי פעם חברות ניסו לשכנע למכור מוצרים במחיר זול יותר, אבל לא הצלחתי לשכנע לבצע רכש זה.
משה זלמן פייגלין: נאמר שלבית החולים זה משתלם מכיוון שבסוף השנה הוא נהנה מהחזר כספי מ"שראל".
משה זלמן פייגלין: תיכף נדבר על ההחזר הכספי.
משה זלמן פייגלין: "כל ההתנהלות נראתה מלכתחילה מוזרה מאוד ומתסכלת.
משה זלמן פייגלין: מכיוון שהייתי רק בורג קטן מאוד במערכת לא יכולתי לעשות דבר לשינוי המצב".
משה זלמן פייגלין: זה מכתב אחד מיני רבים שאני מקבל.
יעקב מרגי: משה, אתה בחור רציני.
יעקב מרגי: איך אחות בחדר צנתורים בקיאה במערך - - -
משה זלמן פייגלין: חבר הכנסת מרגי, אני מודה לך על המחמאה.
משה זלמן פייגלין: אני מקווה שאתה צודק, ואני אכן בחור רציני.
יעקב מרגי: היא בורג קטן במערכת.
יעקב מרגי: איך היא - - -
משה זלמן פייגלין: חבר הכנסת, אני עונה לך.
משה זלמן פייגלין: מכיוון שאני מקווה שאתה צודק, ואני אכן אדם רציני, אני לא הייתי מקריא את המכתב הזה של אותה אחות אחראית, שהוא אחד מיני רבים, אני חוזר ואומר – רבים מאוד שמציירים תמונה הפוכה לחלוטין ממה שהוצגה כאן על-ידי חברת "שראל".
משה זלמן פייגלין: אני רוצה להקריא לך שוב, חבר הכנסת מרגי, את מה שאמר החשב הכללי באוצר: "שראל" היא מונופול פרטי שצבר עשרות מיליוני שקלים - - -
יעקב מרגי: הוא היה החשב הכללי או אחרי שהוא פרש?
<קריאה: הוא היה חשב כללי.
משה זלמן פייגלין: החשב הכללי באוצר של מדינת ישראל.
<קריאה: ב-2006.
<קריאה: מאז אין שום דוח אחר של החשב הכללי.
משה זלמן פייגלין: אפשר להמשיך?
משה זלמן פייגלין: אני קורא שנית: ""שראל" היא מונופול פרטי שצבר עשרות מיליוני שקלים על חשבון בתי החולים הממשלתיים ומשרד הבריאות".
משה זלמן פייגלין: ומכיוון שאני כנראה קצת רציני, אני אומר לך, חבר הכנסת מרגי, שכשאתה לוקח את המספרים בצורה גסה של כל הרווחים הכלואים שהצטברו בחברת "שראל", אתה מגיע למסקנה שמ-2006 ועד היום ניתן היה לכסות את כל גירעונותיהם של בתי החולים הממשלתיים ברווחי חברת "שראל".
משה זלמן פייגלין: עכשיו תן לי בבקשה להמשיך.
משה זלמן פייגלין: (מחיאות כפיים)
חיים כץ: מי שעשה את זה, אני מבקש שיצא החוצה.
משה זלמן פייגלין: באמת, אני לא מבקש מחיאות כפיים.
חיים כץ: תבדוק מי זה שם, ושיצא.
משה זלמן פייגלין: אני מבקש ללו"ז העניין.
משה זלמן פייגלין: בוא נבין במה באמת הדיון צריך להתמקד.
חיים כץ: לפני שאתה ממשיך, אני רוצה לשמור על כבודו של מנכ"ל משרד הבריאות, ולתת לך, אם אתה רוצה, לראות מתי נערך הכנס.
חיים כץ: יום רביעי, 8 בינואר מ-09:00 עד 11:30.
משה זלמן פייגלין: איפה?
חיים כץ: בבאר-שבע.
חיים כץ: אתה רוצה – יש בערך 80 משתתפים - -
משה זלמן פייגלין: אני רוצה רק את הנתונים.
חיים כץ: - - אני יכול לתת לך את השמות שלהם.
חיים כץ: תמר שוחט, יעל בר, יאיר עמיקם וכן הלאה.
חיים כץ: אני יכול להקריא לך את כל ה-80.
משה זלמן פייגלין: לא, אני מבקש לאתר את זה מסודר.
חיים כץ: קיבלת מסודר.
חיים כץ: ואם משהו לא בסדר, אתה צריך ללכת למשטרה.
משה זלמן פייגלין: אני רוצה לראות את זה מסודר כדי - - -
חיים כץ: קיבלת תשובה, ומעבר לזה אתה לא תקבל.
חיים כץ: נו באמת.
חיים כץ: תנהל את העניין כמו שצריך, וניגש לעניין.
משה זלמן פייגלין: אני לא מבקש לפגוע בכבודו של אף אחד.
משה זלמן פייגלין: אבל רבותי - -
משה זלמן פייגלין: - - יש כאן שערורייה.
משה זלמן פייגלין: יש כאן שערורייה על גבי שערורייה.
משה זלמן פייגלין: אני מבקש לנקות את השולחן הזה.
משה זלמן פייגלין: אני כבר אמרתי, עם כל הכבוד והצניעות ובלי לפגוע באף אחד, אני לא מתכוון להשאיר אבן אחת שלא הפוכה בסיפור הזה של "שראל".
משה זלמן פייגלין: כי לי נמאס מזה שהעסק נמרח כבר משנת 95'.
משה זלמן פייגלין: בוא נלך לשורה התחתונה.
משה זלמן פייגלין: תכננתי להגיד את זה בסוף, אבל אני אגיד את זה עכשיו.
משה זלמן פייגלין: רבותי חברי הוועדה ואורחים נכבדים, כשסכומים של מאות מיליוני שקלים שוכבים ללא פיקוח וללא יכולת פיקוח – ואני אראה לכם שאין שם יכולת פיקוח מתוך התקנון של חברת "שראל", שניסו להסתיר מאתנו והגיע לידנו.
משה זלמן פייגלין: אני אראה לכם שאין יכולת פיקוח מתוך המציאות בשטח, מה שקורה בשטח.
משה זלמן פייגלין: כשסכומים של מאות מיליוני שקלים שוכבים ללא פיקוח – וזה לא משנה אם זה קורה במשרד הביטחון, זה קורה גם במשרד הבריאות – זו הזמנה לשחיתות.
משה זלמן פייגלין: ריח רע מאוד עולה מן הסיפור הזה.
משה זלמן פייגלין: אני מבקש לחזור לפי הסדר.
משה זלמן פייגלין: בסופו של דבר, השאלה שעולה כאן לדיון היא לאן הולכים רווחי חברת "שראל".
משה זלמן פייגלין: כי הרי לכאורה כל המטרה כאן הייתה לייעל, לא להשיג מחירים גבוהים יותר ב-20%.
משה זלמן פייגלין: אם אתה מבקש, חבר הכנסת מרגי, משהו מדויק יותר, החשב טוען שזה 16.5%.
משה זלמן פייגלין: החשב טוען שהחברה שומרת לעצמה רווחים של 8%.
משה זלמן פייגלין: אנחנו יודעים שחברת "שראל" לוקחת אשראי בגובה 9%, מה שהספקים לא מעזים לקחת.
משה זלמן פייגלין: אז השאלה היא לאן הרווחים האלה הולכים?
משה זלמן פייגלין: הם אמורים לחזור לבתי החולים.
משה זלמן פייגלין: נזרק כאן סכום גדול מאוד כביכול, של 100 ומשהו מיליון שקל שהועבר לבתי החולים בשש השנים האחרונות.
משה זלמן פייגלין: לפי החשבון שלי, זה סדר גודל של 1.5% ממחזור החברה.
משה זלמן פייגלין: אתה לוקח מרווח של 8%, אתה לוקח ריבית של 9% על האשראי, ויש לך רק 1.5% רווח לחלק.
משה זלמן פייגלין: לאן הולך הכסף?
משה זלמן פייגלין: כדי לדעת לאן הולך הכסף אנחנו צריכים להיות מסוגלים לשאול שאלות.
משה זלמן פייגלין: אז שאלנו שאלות את משרד הבריאות.
משה זלמן פייגלין: וראה איזה פלא, אם מדובר בחברה ציבורית או בחברה ממשלתית, אתה יכול לשאול מהן חמש המשכורות הגבוהות בחברה, נכון?
משה זלמן פייגלין: כולל דיבידנדים, כולל הטבות שונות.
משה זלמן פייגלין: אתה רוצה לדעת למה יש רק 1.5% לחלק לבתי החולים מסכומים אדירים שכאלה.
משה זלמן פייגלין: אז הנה התשובה שקיבלנו, ואני מקריא מהתשובה שקיבלתי ממשרד הבריאות.
משה זלמן פייגלין: אני מזכיר לחברי הוועדה שכל הנושא שבו אנחנו דנים הוא הקשר הפסול בין משרד הבריאות לחברת "שראל".
משה זלמן פייגלין: אז מה עונה משרד הבריאות?
משה זלמן פייגלין: – חמשת מקבלי השכר הגבוה מדווחים למשרד הבריאות, לאוצר, כחלק מההסכם.
משה זלמן פייגלין: במילים אחרות – הבנו, כן?
משה זלמן פייגלין: או שאני צריך להסביר?
משה זלמן פייגלין: לא צריך להסביר.
משה זלמן פייגלין: משכורות ולאן הולך הכסף במישור הפרטי, כנראה שכבר לא נשמע, כי הרי חברת "שראל" היא חברה פרטית.
משה זלמן פייגלין: אנחנו לא זכאים לשאול.
משה זלמן פייגלין: אבל פטור ממכרז אנחנו חייבים לתת כי היא חברה ציבורית, היא חברה חשובה.
משה זלמן פייגלין: תיכף נבדוק כמה שהיא ציבורית.
משה זלמן פייגלין: אני רוצה לעבור לנושא הפיקוח.
משה זלמן פייגלין: שימו לב לתשובה שאנחנו מקבלים פה, עד כמה שהחברה הזו מפוקחת.
משה זלמן פייגלין: אני קורא כאן מהתשובה של משרד הבריאות לשאלות שלי: נציג חשכ"ל, החשב הכללי, כדירקטור משמש כיושב-ראש ועדת הביקורת ויושב-ראש ועדת כספים.
משה זלמן פייגלין: כאשר יושב-ראש ועדת הביקורת ב"שראל" מגלה אי-סדרים בוועדת הכספים – שאותה הוא עצמו מנהל – הוא מעביר את מסקנותיו במהירות אל עצמו, כי הוא גם הרגולטור.
משה זלמן פייגלין: זה הפיקוח בחברת "שראל".
משה זלמן פייגלין: עכשיו אני אומר לך עוד משהו, אדוני.
משה זלמן פייגלין: ניסו להסתיר מאתנו את תקנון החברה, אבל בדרך לא דרך התקנון הגיע לידינו.
משה זלמן פייגלין: יש כאן ניסוח מסורבל, אני אקרא.
משה זלמן פייגלין: תראה מה כתוב בתקנון: כל אדם, בין אם הוא חבר בדירקטוריון ובין אם לאו, יוכל לשמש כממלא מקום של דירקטור (להלן – ממלא המקום).
משה זלמן פייגלין: אדם אחד יוכל לשמש כממלא מקומם של דירקטורים אחדים.
משה זלמן פייגלין: אתם מבינים מה קורה פה?
משה זלמן פייגלין: אומר תקנון החברה שאדם אחד, שהוא אפילו לא דירקטור, יכול לקבל את כל ההחלטות, כולל המשכורת של עצמו, בלי פיקוח, בלי שום דבר.
משה זלמן פייגלין: זה כתוב בתקנון של החברה.
משה זלמן פייגלין: אני לא רוצה לגזול מהזמן של אנשים אחרים.
משה זלמן פייגלין: יש כאן הולכת שולל.
חיים כץ: תדבר.
משה זלמן פייגלין: יש כאן סכומים שהצטברו של מאות מיליונים.
משה זלמן פייגלין: את הסכומים המדויקים קשה לדעת, כי לך תחשב ממה שאמר החשב הכללי ועד היום, לאיזה ערך זה הגיע היום.
משה זלמן פייגלין: יש כאן עדויות לכך שהמחירים ב"שראל" גבוהים יותר, ואז לכאורה, בשביל מה צריך אותה?
משה זלמן פייגלין: יש כאן עדויות לכך שיכולת האספקה של חברות פרטיות טובה יותר.
משה זלמן פייגלין: אני רוצה לומר בשורה התחתונה מה לדעתי צריך לעשות כאן, אדוני.
משה זלמן פייגלין: לא צריך לסגור את "שראל".
משה זלמן פייגלין: לא צריך לפטר את עובדי "שראל".
משה זלמן פייגלין: אף אחד לא רודף אחרי אף אחד.
משה זלמן פייגלין: אף אחד כאן לא מחפש את ראשו של אף אחד.
משה זלמן פייגלין: אבל מה שצריך לעשות הוא דבר פשוט מאוד.
משה זלמן פייגלין: לטעמי יש שתי אופציות.
משה זלמן פייגלין: אופציה אחת היא לבטל את הפטור ממכרז של "שראל", ולאפשר לחברות נוספות להתחרות בה.
משה זלמן פייגלין: יש חברות גדולות, רציניות מאוד, שמסוגלות לתת את השירות הזה למשרד הבריאות.
משה זלמן פייגלין: כולן תהינה אכן חברות פרטיות באמת.
משה זלמן פייגלין: לא חברה פרטית שבתוכה יושבים גורמים ממשלתיים וגורמים נוספים.
משה זלמן פייגלין: כשאומרים לי כשאני הייתי מנהל בית חולים, ולי היה קשר עם משרד הבריאות, ואני מחובר משם למערכת, וכולם יושבים בתוך הביצה הבלתי מפוקחת הזו של "שראל" – מה זה ה"שירקעס" הזה?
משה זלמן פייגלין: עם כל הכבוד.
<יעקב פרבשטיין: רגע, אתה פוגע בי.
<יעקב פרבשטיין: הוא לא יכול לפגוע בי.
משה זלמן פייגלין: אם הייתי אומר לכם - - -
<יעקב פרבשטיין: אני לא מקבל אגורה מ"שראל".
משה זלמן פייגלין: אני לא חושד בך, ולא טענתי שאתה מקבל אגורה מ"שראל".
<יעקב פרבשטיין: אתה פוגע בי.
משה זלמן פייגלין: יש כאן סיטואציה בלתי אפשרית שבסופו של דבר מרכזת כספים אדירים בחברה פרטית על חשבון בתי החולים, על חשבון החולים.
משה זלמן פייגלין: אני רוצה לדעת כמה האיש הזה מרוויח, ואני רוצה לדעת אם בכסף הזה יכולתי להכניס עוד מיטה מהמסדרון פנימה.
משה זלמן פייגלין: זה מה שאני רוצה לדעת.
משה זלמן פייגלין: דיבר כאן ליצמן – קודם כל אני אומר, אם החלטת להעביר את הקניינות ואת כל הנושא הזה, והצגת את כל ההיגיון שלך אל מחוץ לבתי החולים, אדרבה, תן לחברות הפרטיות להתחרות ביניהן על הדבר הזה כמו שצריך, ואז שירוויחו כמה שירוויחו.
משה זלמן פייגלין: או לחילופין, תעשה את זה כמו שהציעה חברת הכנסת זנדברג, באופן סוציאליסטי, על-ידי המדינה, על-ידי חברה ממשלתית מסודרת.
משה זלמן פייגלין: אלו שתי האופציות.
משה זלמן פייגלין: מה שקורה כרגע זה מצב בלתי אפשרי גם מכאן וגם מכאן.
משה זלמן פייגלין: אני חייב להתייחס לדברים שאמר ליצמן.
חיים כץ: אתה לא חייב כי לא יגיבו לך.
חיים כץ: אנחנו בעוד שבע דקות מסיימים את הדיון.
משה זלמן פייגלין: טוב, אני אוותר על התגובות, אבל יש לי הרבה מה לומר למשרד לביטחון פנים, ועל הקשר כביכול.
משה זלמן פייגלין: רק משפט אחד.
משה זלמן פייגלין: אתה יודע, אומרים בזמן מלחמה.
משה זלמן פייגלין: הפטריוטיות היא מפלטו – אני אשאיר את זה בשלוש נקודות.
חיים כץ: דוקטור יצחק ברלוביץ.
<יצחק ברלוביץ: שלום.
<יצחק ברלוביץ: דוקטור יצחק ברלוביץ, מנהל בית החולים "וולפסון".
<יצחק ברלוביץ: אני נציג של ארגון מנהלי בתי החולים.
<יצחק ברלוביץ: אני רק יכול להתייחס, ומאחר ולוח הזמנים קצר, אני לא אחזור על דברים שאחרים אמרו.
חיים כץ: קח את הזמן בדיון הבא.
חיים כץ: אנחנו נעשה עוד אחד.
חיים כץ: ניתן גם למנכ"ל משרד הבריאות להגיב.
<יצחק ברלוביץ: בסדר גמור.
<יצחק ברלוביץ: אין שום בעיה.
<יצחק ברלוביץ: לא, זה בסדר.
<יצחק ברלוביץ: אני רק רוצה להגיד שההצעה ששמעתי כרגע מחבר הכנסת פייגלין מהווה אסון לבית החולים "וולפסון".
<יצחק ברלוביץ: מבחינתי, אין לי מערך רכש.
<יצחק ברלוביץ: אצלי כל נושא מערך הרכש מרוכז על-ידי אדם אחד.
<יצחק ברלוביץ: אנחנו "רוכשים", במירכאות, בסדר גודל של כ-160 מיליון שקל בשנה, את הרוב באמצעות "שראל", רק בזכות העובדה הזאת שיש לנו את "שראל" ובזכותה אנחנו מסוגלים לעשות את הרכש באופן מרוכז ומסודר.
<יצחק ברלוביץ: אילו היינו צריכים, ואכן היו חברות פרטיות מתחרות, והיינו צריכים לעשות מכרז ולעשות את כל תהליך הרכש, היינו צריכים להקים מערך רכש, בדומה למה שקיים היום ב"תל-השומר", שזה סדר גודל של 40-30, כולל משכורות, וכולל כל המשמעויות לכך.
<יצחק ברלוביץ: אין לנו את הכסף הזה.
<יצחק ברלוביץ: אין לי את הדרך הזאת, ואין לי שום כוונה כזאת.
משה זלמן פייגלין: זה לא מה שהצעתי.
<יצחק ברלוביץ: לא, אתה הצעת שכולם יתחרו.
<יצחק ברלוביץ: אז כדי שכולם יתחרו, אני חוזר שוב, ללא הפטור ממכרז שקיבלתי מהחשב הכללי במשרד האוצר, אינני מסוגל בשום צורה שהיא היום להקים מערך רכש משלי ולהתחיל עכשיו, בתקופה שלא היה – ואני הייתי גם במשרד הבריאות בתקופה שגם לא הייתה חברת "שראל", אלא בתי החולים אכן רכשו בנפרד – החברות הפרטיות שאתה כל כך מדבר עליהן היו חברות שזינבו בנו, ניצלו את מעמדנו וגרמו לכך שרכשנו במחירים עצומים.
<יצחק ברלוביץ: ההבדל היחיד שהיום אנחנו יכולים להגיד שאפשר להשוות בין חברה לחברה בצורה כזאת או בצורה אחרת הוא רק בזכות זה שיש את חברת "שראל".
<יצחק ברלוביץ: יש מי שמגן על האינטרסים של בתי החולים ודואג להם.
<יצחק ברלוביץ: במצב הקודם, כל חברה עשתה את מה שהשתלם לה באותו רגע.
<יצחק ברלוביץ: אם השתלם לה לשלש את המחיר, היא הייתה משלשת את המחיר, משום שלא הייתה לי אלטרנטיבה והייתי קונה רק מהם.
<יצחק ברלוביץ: היום המצב הוא אחר משום שיש לי את חברת "שראל", וכשבאה החברה, יש לי גם מחירים שאני יכול להשוות ביניהם.
<יצחק ברלוביץ: בתי חולים גדולים שיכולים היום להגיד אנחנו רוכשים בזול יותר פריטים מסוימים – וזה נכון – עושים את זה רק בזכות זה שחברת "שראל" מביאה להם מחירון שעל-פיו הם אומרים זה המחירון של "שראל".
<יצחק ברלוביץ: אם אתה מסוגל להוריד לי את המחיר מתחת למה שחברת "שראל" מציעה - - -
יעקב מרגי: יש להם ערך מוסף מסוים.
<יצחק ברלוביץ: למי?
יעקב מרגי: ל"שראל".
<יצחק ברלוביץ: לא רק ערך מוסף.
<יצחק ברלוביץ: מבחינתי זאת הדרך היחידה שבה רכש של בתי חולים בתקציב של תשעה מיליארד שקל, שמהווה את תקציב בתי החולים הממשלתיים במדינת ישראל – זו הדרך היחידה שלנו לבצע רכש מרוכז, ולנצל את העובדה הזאת כדי שנוכל לרכוש באיכות הכי טובה ובמחירים הכי טובים, ועל-ידי זה שמישהו יכול לבדוק אותם.
<יצחק ברלוביץ: כשזה עובר את "שראל", אני יודע שאני מקבל ציוד טוב באיכות טובה ובמחירים טובים.
<יצחק ברלוביץ: תודה.
חיים כץ: בוקר טוב, היום יום רביעי, כ"ח בשבט, ה-29 בינואר 2014.
חיים כץ: הצעת חוק קליטת חיילים משוחררים, הכנה לקריאה שנייה ושלישית, של חבר הכנסת רוברט אילטוב.
רוברט אילטוב: בוקר טוב, כבוד יושב-הראש, חברים, חברי הכנסת, אני מבקש להתחיל לדון בהכנה של החוק ולהכניס את הסיכומים שאנחנו הגענו אליהם עם שר המדע.
רוברט אילטוב: זו גם היתה התניה בוועדת שרים ואני הבטחתי שההתניה הזו - - -
חיים כץ: אז עכשיו יש הסכמות?
רוברט אילטוב: יש הסכמות, אני אבקש שנציג של משרד המדע - - -
חיים כץ: לא, אנחנו נקריא את החוק, תגיד איפה שיש הסכמה, נעשה תיקונים ונלך הלאה.
רוברט אילטוב: הסיכום הוא שהחוק יהיה - הוא יציג.
חיים כץ: הוא לא, הוא ממש לא.
רוברט אילטוב: אני לא זוכר את הניסוח המדויק.
חיים כץ: אז אנחנו נתחיל להקריא, איפה שיש הסכמה הוא ירים את היד, יגיד מה ההסכמה, אתה תאשר, אם יתאים לנו נאשר, אם לא נראה מה אנחנו עושים.
<נועה ברודצקי לוי: "הצעת חוק קליטת חיילים משוחררים (תיקון מס' 15)(עידוד לימודים בתחומי ההנדסה, המדעים הטכנולוגיה), התשע"ד–2014 תיקון סעיף 7(א) 1.
<נועה ברודצקי לוי: בחוק קליטת חיילים משוחררים, התשנ"ד–1994‏ , בסעיף 7א(ג)(3), בסופו יבוא "תוך שימת דגש על תחומי ההנדסה, המדעים והטכנולוגיה;".
חיים כץ: משרד המדע.
<רן סלבצקי: אני מעדיף שהגורם המקצועי יציג.
חיים כץ: אז שהוא ידבר.
חיים כץ: מי מדבר?
<יוסי קאליפא: יוסי קאליפא, משרד המדע.
חיים כץ: מה התפקיד שלך במשרד המדע?
<יוסי קאליפא: מנהל תחום מחקרים במדעי החיים.
<יוסי קאליפא: שר המדע כיושב-ראש ועדת שרים למדע וטכנולוגיה ובתוקף תפקידו גם כיושב-ראש פורום מדענים ראשיים צריך לייעץ לממשלה בכל נושא המו"פ הממשלתי, לא יכול להיות שלא תינתן לו האפשרות פה להביע את עמדתו.
חיים כץ: תגיד מה אתם רוצים לתקן, מה לא יכול להיות, מה כן יכול להיות.
<יוסי קאליפא: אנחנו רוצים לתקן בזה שלשר תהיה פה אפשרות לומר או לייעץ - - -
חיים כץ: מה הסיכום שלך?
רוברט אילטוב: הסיכום שהשר, כפי שדרשה ועדת השרים, כגורם האמון על הנושא המדעי, יהיה לו את ה-say בנושא.
רוברט אילטוב: את הניסוח המדויק יש להם, הם יגידו אותו.
רוברט אילטוב: השר למדע הוא זה שיש לו את הסמכות.
<יוסי קאליפא: בהתייעצות עם השר הממונה.
חיים כץ: מי היום נמצא?
חיים כץ: שר החינוך?
<נועה ברודצקי לוי: "השר, שר האוצר, שר החינוך והשר לפיתוח הנגב והגליל, בהתייעצות עם השר הממונה על ענייני שירות אזרחי–לאומי, באישור ראש הממשלה ובאישור ועדת העבודה הרווחה והבריאות של הכנסת, יקבעו הוראות ".
חיים כץ: אני רוצה שגם שר הבריאות יהיה בפנים.
<יוסי קאליפא: בסדר.
חיים כץ: לא מפריע לכם?
<יוסי קאליפא: לא.
חיים כץ: תרשמי שר הבריאות.
רוברט אילטוב: שר המדע.
חיים כץ: שר המדע.
חיים כץ: מי יש לנו עוד ביש עתיד?
חיים כץ: שר החינוך בפנים, מי עוד?
רוברט אילטוב: אפשר להכניס מהליכוד גם.
חיים כץ: הרווחה בפנים?
<נועה ברודצקי לוי: לא.
רוברט אילטוב: אפשר על שתי ההצעות להצביע בנפרד, כבוד היושב-ראש?
חיים כץ: ושר הביטחון.
<רן סלבצקי: הביטחון בפנים, זה השר הממונה.
חיים כץ: וגם שר הרווחה.
רוברט אילטוב: אפשר על ההצעה שלי ושלך להצביע בנפרד?
פנינה תמנו: מה, הכול יש עתיד?
<רן סלבצקי: אדוני היושב-ראש, אם אפשר רגע בכל זאת להסביר למה זה חשוב לנו להיות בעניין הזה.
<רן סלבצקי: אם הוועדה תבחר לצרף שרים אחרים אני לא יודע מה עמדתם בעניין, אני לא יודע מה עמדת הממשלה.
<רן סלבצקי: ועדת השרים החליטה שהחוק מתואם - - -
חיים כץ: הוא יכול למשוך את החוק, הוא יכול להגיש הסתייגויות.
חיים כץ: תכניסי גם את שר הרווחה, תכניסי, תכניסי.
חיים כץ: תכניסי גם את שר הרווחה וזהו, מספיק.
פנינה תמנו: סליחה על הבורות, לא הצלחתי להבין מה הולך פה.
רוברט אילטוב: תכף אני אסביר, אפשר הצעה לסדר?
יעקב מרגי: אני דווקא הבנתי.
חיים כץ: הוא יסביר לך אחר כך.
פנינה תמנו: אדוני היושב-ראש, בבקשה.
<גל כהן: גל כהן, משרד הביטחון.
חיים כץ: אתם לא רוצים להיות בפנים?
<גל כהן: אנחנו בפנים, אנחנו הראשונים שם.
<רן סלבצקי: הם השר הממונה.
<גל כהן: שניה ברצינות, אנחנו מדברים פה כרגע בעצם על מי הם השרים שמוסמכים להתקין תקנות ולתקן את התקנות שקשורות לאותו סעיף חוק, אתכם זה משעשע אני מבין אבל אנחנו אלה שצריכים לעבוד עם זה בסופו של דבר, וגם היום המצב הזה הוא בלתי אפשרי, לקבל את הסכמת כל האנשים המכובדים האלה שמופיעים בסעיף.
חיים כץ: בשביל זה אני בא אל הבדיחה ששר המדע צריך להיכנס לזה.
חיים כץ: בדיחה.
חיים כץ: המרדף אחרי הכבוד ולהיות בפנים בחקיקה – בדיחה.
חיים כץ: אי אפשר לעבוד.
חיים כץ: צריך להיות בן אדם אחד ואז אפשר לעבוד, מקסימום שניים, לא כל השרים.
חיים כץ: זה לא השרים, פקידי השרים, השרים לא במגרש.
פנינה תמנו: אבל זה מאוד רלוונטי.
פנינה תמנו: אדוני היושב-ראש, אם יורשה לי, אני חושבת - - -
חיים כץ: לא יורשה לך בשלב זה.
פנינה תמנו: זה לא המרדף אחרי הכבוד, אדוני.
חיים כץ: סליחה, שניה.
חיים כץ: מאחר ואת ותיקה פה, אני 15 שנה ואני בא אל המאבקים האלה, זה רק כבוד של השרים.
פנינה תמנו: זה לא העניין.
חיים כץ: הם לא במגרש הזה, הם שמים את הפקידים.
יעקב מרגי: זה לא חוק שלו, זה לא החוק שלו בכלל.
פנינה תמנו: ככל שאני רואה זה עידוד לימודים בתחומי הנדסה, מדעים וטכנולוגיה.
פנינה תמנו: אני חושבת שצריך לתכנן את זה בצורה יותר - - -
חיים כץ: את חושבת, זה בסדר.
רינה פרנקל: אם נבחרים המקצועות הטכנולוגיים אז שר המדע הוא זה - - -
חיים כץ: שר החינוך.
<יוסי קאליפא: לא, אבל הוא לא יודע מה הצרכים הלאומיים, כבוד היושב-ראש.
חיים כץ: אז יש את שר הביטחון, הוא יודע.
<יוסי קאליפא: אבל גם הוא לא יודע מה הצרכים הלאומיים בנושא המדע.
חיים כץ: משרד המדע יודע?
<נדב שמיר: המל"ג יודע.
<יוסי קאליפא: אם יורשה לי לומר, שר המדע יכול לייעץ - - -
חיים כץ: סליחה, אדוני, אנחנו מדברים פה על כבוד והכבוד לא מאפשר לעבוד.
יעקב מרגי: אני רוצה להתייחס להערה שלך.
חיים כץ: וזו בושה, אני אומר לכם, זו בושה לשרים.
פנינה תמנו: אדוני - - -
חיים כץ: סליחה, גברתי, את לא תפריעי, אין פה פוליטיקה.
פנינה תמנו: זה לא עניין של פוליטיקה.
פנינה תמנו: השר יושב בבית חולה.
חיים כץ: גברתי, סליחה.
פנינה תמנו: השר פרי הוא בן אדם מאוד רציני וקשה לי מאוד לשמוע שאתה אומר שהכול עניין של אגו.
חיים כץ: הכול עניין של פוליטיקה.
חיים כץ: מאחר ויש לך ניסיון רב בחקיקה ואת יודעת - - -
פנינה תמנו: אתה רוצה להמשיך לחזור על זה שאני חברת כנסת צעירה?
חיים כץ: תקשיבי טוב, זה לא רק המקרה הזה, כל חוק, כל השרים.
חיים כץ: וראש הממשלה לא צריך להיות בפנים, זה לא עניינו, זה הופך להיות בדיחה.
חיים כץ: צריך פה אישור של ראש ממשלה – בדיחה.
חיים כץ: לא רציני.
חיים כץ: החוק הזה היה צריך להיות – והנה המחוקק, שיאמר למה הוא התכוון.
פנינה תמנו: אבל צה"ל חושב שהוא צריך להיכנס ואנשים - - -
חיים כץ: ואני חושב שלא, למה אם אני מחוקק אני רוצה לעבוד ואי אפשר לעבוד ככה.
חיים כץ: אם אנחנו רוצים לא לעשות כלום אז לא נעשה כלום.
פנינה תמנו: אדוני היושב-ראש, שאלה לי אליך וחשוב לי שתסביר לי, אני רואה שהחוק מדבר על עידוד לימודים בתחומי ההנדסה, המדעים והטכנולוגיה, השר פרי הוא אדם מאוד מאוד רציני ואני חושבת - - -
חיים כץ: מה זה נוגע לשר פרי?
פנינה תמנו: אני צריכה להסביר את זה?
פנינה תמנו: זה הנושאים, לדעתי זה המשרד הרלוונטי שאמון עליהם.
רינה פרנקל: מי יקבע?
חיים כץ: ומה יהיה מחר כשהשר פרי ילך ויתנו את התפקיד הזוטר הזה למישהו לא רציני?
פנינה תמנו: אבל המשרד הזה דן - - -
חיים כץ: תשמעי, אנחנו מחוקקים חוקים לא לגופו של איש.
חיים כץ: לא לגופו של איש.
חיים כץ: פרי היום - - -
פנינה תמנו: לא לגופו של איש, אני אומרת שהמשרד הזה מתעסק במדע וטכנולוגיה.
חיים כץ: אבל לא צריך להיות פה שר המדע.
רינה פרנקל: מי יקבע איזה מקצועות טכנולוגיה אמורים להיות בפנים?
חיים כץ: שר החינוך נוגע בכל התחום הטכנולוגי במדינת ישראל, שר החינוך אחראי על כל התחום הטכנולוגי.
<נדב שמיר: יו"ר המל"ג, שר החינוך הוא יו"ר המל"ג.
פנינה תמנו: וכך אנחנו מייתרים את המשרד הזה שנקרא המדע והטכנולוגיה, וחבל מאוד, כי אני חושבת שהם צריכים לעבוד בכל הנושאים האלה של עידוד מדענים.
חיים כץ: מאה אחוז, אבל יחד עם זה את לא צריכה להתפרץ על כל דבר.
<רן סלבצקי: אדוני היושב-ראש, אפשר להגיב בקצרה?
<רן סלבצקי: השר לא נמצא פה ואני לא אתייחס לטענות שמאחורי המניעים שלנו, המניע שלנו הוא מקצועי לחלוטין.
<רן סלבצקי: אני חייב לציין שהחוק הזה נחקק, הסעיף הזה, ב-2010, כשלא יעקב פרי היה שר וראש הממשלה וכל האנשים שציינת בחוק הקיים.
חיים כץ: לא מעניין יעקב פרי, יעקב פרי איש מצוין, יבוא אחריו איש שלא מעניין אותו.
חיים כץ: כשאנחנו מחוקקים אנחנו לא מחוקקים לגופו של איש, אנחנו מחוקקים לגוף של עניין.
<רן סלבצקי: חס וחלילה, זה לא מה שאמרתי.
<רן סלבצקי: אדוני היושב-ראש, אם אפשר רגע להגיד, משרד המדע, שהוא משרד שקיים כבר מעל 30 שנה בממשלה, בשנים האחרונות הולכים וגוזלים את סמכויותיו ואת תפקידיו.
<רן סלבצקי: החליטה הממשלה בגיבוי הכנסת שיש צורך במשרד מדע במדינת ישראל שימליץ על מדיניות במחקר ופיתוח, מדיניות מדעית וטכנולוגית, יוביל את המדיניות הממשלתית, יושב-ראש ועדת שרים למדע.
<רן סלבצקי: הוא אומר שבאה פה הצעת חוק פרטית שהממשלה תומכת בה, שאומרת: תשמעו, במלגות לחיילים משוחררים אנחנו רוצים לעודד מקצועות נדרשים.
<רן סלבצקי: מי שאמון לדעת, צופה פני עתיד מה יהיו המקצועות הנדרשים – מדע, טכנולוגיה והנדסה – במדינת ישראל זה שר המדע, שהוא אמון על המועצה הלאומית למחקר ופיתוח אזרחי שהוקמה בחוק, שהוא אמון על פורום מדענים ראשיים שאמורים להציף לו מכל המשרדים את הצרכים שלהם, ואין פה עניין של השר.
<רן סלבצקי: ברור לשר שהוא לא יהיה מחר בבוקר שר המדע, אבל כיום הוא שר המדע ואת המשרד הזה שקיים, חשוב לחזק וחשוב לתת לו את הסמכויות שצריכות להיות לו, כי אחרת זה דיון שיש בו שרים שהם - - -
חיים כץ: זה לא לעניין הזה, אבל שיתנו לו כרטיסי טיסה, ותשאל השר שלך למה התכוונתי.
חיים כץ: הלוואי והוא היה נלחם על כרטיס טיסה כמו שהוא נלחם על כבוד, הלוואי.
<רן סלבצקי: זו לא הסיבה שהוא לא טס, אתה רוצה שנפתח את זה פה בדיון?
חיים כץ: אולי היתה פה פרנסה ועוד לוויינים למדינת ישראל, על 1,500 דולר.
רוברט אילטוב: כבוד היושב-ראש, אני חושב שברגע שחייל משוחרר למשרד הביטחון לא צריך להיות say מה הוא הולך ללמוד, זה אחד, אבל הצעת החוק הקודמת דיברה ששר הביטחון יהיה שם.
רוברט אילטוב: אני חושב שהשר לפיתוח הנגב והגליל גם כן לא - - -
חיים כץ: לא צריך להיות שם.
חיים כץ: לא צריך להיות שם, ולא ראש הממשלה, לא צריך להיות שם.
רוברט אילטוב: מסכים אתך במאה אחוז אבל אני כרגע לא יכול לשנות את החקיקה הראשונה שעל בסיסה יש את הסיכום, אבל יש דרישה, והיא הגיונית, ששר המדע יהיה שותף.
חיים כץ: אז תוציא את הנגב והגליל.
רוברט אילטוב: אני מוכן, אבל אני לא יכול.
חיים כץ: תלך תדבר אתם, תוציא את הנגב והגליל, תוציא את ראש הממשלה.